रूस के राजनीतिक सहयोगी विक्टर यानुकोविच जन-विद्रोह की वजह से यूक्रेन में अपनी सत्ता गंवा चुके हैं। इसलिए पुतिन को न्यौता दिया जा सकता है कि वह यूक्रेन की राजधानी कीव में नई सरकार की मदद करें। सोच्ची विंटर ओलंपिक्स की सफलता के बाद रूस सहयोग की मुद्रा में है, वह शीत-युद्ध के दिनों के संघर्ष से बाहर निकलता दिख रहा है। वैसे, रूस का भविष्य यूरोप से जुड़ा हुआ है। बावजूद इसके पुतिन का प्रयास है कि बेलारूस, कजाकिस्तान और यूक्रेन को मॉस्को-केंद्रित यूरेशिया संघ में लाएं। अमेरिका की तरह ही रूस एक महाशक्ति है और वह दूसरे देशों के साथ शक्ति साझा कर सकता है। पश्चिम को लेकर रूस का भय उसके लिए खतरा उत्पन्न करके दूर नहीं किया जा सकता। एक जर्मन कूटनीतिज्ञ बिटरलिच कहते हैं, ‘रूस को लगातार अपमानित करने से हमें बचना होगा।’ ऐसे में, यूक्रेन का संकट पुतिन के सामने एक अवसर पेश करता है कि वह पहले जैसा न दिखें। आज के देश शांति और समृद्धि के लिए एक-दूसरे पर अधिक निर्भर हैं। यूक्रेन को हराने या धमकाने की जरूरत नहीं है, बल्कि यह रूसी पहचान की अभिव्यक्ति का समय है, ताकि अन्य देश उसे सराहें।